Reggatta de Blanc

| Reggatta de Blanc The Police |
| --- | --- | --- |

Studioalbumin tiedot
 Äänitetty : helmi-elokuussa 1979
 Julkaistu: 5. lokakuuta 1979
 Tuottaja(t): Stewart Copeland Sting Andy Summers Nigel Gray
 Tyylilaji: Uusi aalto
 Kesto: 41.51
 Levy-yhtiö: A&M
The Policen muut julkaisut
| Outlandos d’Amour 1978 | Reggatta de Blanc 1979 | Zenyatta Mondatta 1980 |
Singlet albumilta Reggatta de Blanc
 ”Message in Bottle” Julkaistu: 21. syyskuuta 1979  ”Walking on the Moon” Julkaistu: 4. marraskuuta 1979  ”Bring On the Night” Julkaistu: 22. marraskuuta 1979  ”The Bed's Too Big Without You” Julkaistu: 8. kesäkuuta 1980
Reggatta de Blanc on The Policen toinen studioalbumi. Se äänitettiin helmikuun ja elokuun 1979 välisenä aikana ja julkaistiin 5. lokakuuta samana vuonna. Levyn tuottivat yhtyeen jäsenet ja Nigel Gray.
Muistelmassaan One Train Later  Andy Summers pitää Reggatta de Blancin äänityssessioita yhtyeen parhaana hetkenä. Kokoonpano oli yhtenäinen ja luottavainen sen konserttisuosion kasvaessa Yhdysvalloissa ja Lontoon ulkopuolella, vaikka Lontoossa muotitietoisen punk- ja uuden aallon keskuudessa yhtyettä pidettiin ulkopuolisena. Yhtye onnistui yhdistämään energian ja ideat kokonaisuudeksi.
Yhtyeellä oli albumia tehtäessä pulaa kappaleista ja varsinkin Sting oli käyttänyt yhtyeelle tähän aikaan sopivat ideat tilapäisesti loppuun.
Esimerkiksi elokuvaan Brimstone & Treacle myöhemmin tehty kappale ”I Burn For You” oli olemassa, mutta yhtye katsoi sen poikkeavan liiaksi tyylistä, jota yhtye vielä kehitti.
Nimikappale perustuu edellisen albumin ”Can’t Stand Losing You” -kappaleen väliosana kuultavaan instrumentaaliosioon, jota yhtye usein käytti konserteissa pitkien improvisaatio-osien lähtökohtana. Samoja elementtejä on kuultavissa myös kappaleessa ”Deathwish”. ”Bring on the Night” on sävelletty Stingin aikaisemmalle Last Exit -jazzrock-yhtyeelle. Albumille tuli eniten yhteisiä ja Stewart Copelandin sävellyksiä kaikista The Policen albumeista. Copelandin huumori tulee esiin kappaleissa ”Does Everyone Stare” ja ”Any Other Day”. ”It’s Allright for You” -kappaleessa on tuohon aikaan huomiota herättänyt slide-kitarasoolo.
Ilmestyttyään Reggatta de Blanc nousi Britannian albumilistan ykköseksi. Myös singlet ”Message in a Bottle” ja ”Walking on the Moon” nousivat Yhdistyneessä kuningaskunnassa listaykkösiksi. ”Walking on the Moonin” työnimi oli aluksi ”Walking around the Room”. The Police sai vuonna 1981 levyn nimikappaleella Grammyn ”parhaasta instrumentaalisesta rock-esityksestä”.
Vuonna 2003 Reggatta de Blanc sijoittui Rolling Stonen 500 kaikkien aikojen parhaan albumin listalla sijalle 369.
Yhtye teki ”The Bed’s Too Big Without You” -kappaleesta uuden singleversion Six Pack -nimiselle paketille. Kappale on sovitettu uudelleen hieman nopeammaksi. Siinä on selkeä aloitus ja lopetus ja se on teknisesti viimeistellympi ja soinniltaan verrattavissa Zenyatta Mondattaan. Se on poikkeuksellisesti miksattu monoksi. Six Pack -pakettiin koottiin singlet ”Roxannesta” ”Walking on the Mooniin” ja ne prässättiin siniselle vinyylille. Mukana on lisäksi sanoitus-/kuvakortteja ja levy-yhtiö korvasi logonsa yhtyeen jäseniä esittävällä versiolla.
Albumin kannen kuvat otti Janette Beckman
Reggatta de Blancia edeltänyt The Policen albumi oli Outlandos d’Amour (1978) ja seuraava Zenyatta Mondatta (1980).